**Kúpna zmluva**

č. [●]

uzatvorená podľa ustanovenia § 409 a nasl. Obchodného zákonníka,

medzi zmluvnými stranami

(ďalej tiež len „**Zmluva**“)

**Kupujúci**

Názov: **Bratislavská vodárenská spoločnosť, a.s.**

Sídlo: Prešovská 48, 826 46 Bratislava

Zápis v registri: Akciová spoločnosť zapísaná v Obchodnom registri Okresného súdu Bratislava I, oddiel: Sa, vložka číslo: 3080/B

Štatutárny orgán: JUDr. Peter Olajoš, predseda predstavenstva a generálny riaditeľ

Ing. Emerich Šinka, člen predstavenstva a finančný riaditeľ

Zástupca zodpovedný vo

veciach technických: Ing. Jozef Martinkovič, vedúci odboru správy majetku

IČO: 35 850 370

IČ DPH SK2020263432

DIČ: 2020263432

Bankové spojenie I.: Všeobecná úverová banka, a. s.

SWIFT (BIC) SUBASKBX

IBAN: SK07 0200 0000 0000 0100 4062

(ďalej len ako „**Kupujúci**“)

a

**Prenajímateľ**

Názov: [*doplní uchádzač*]

Sídlo: [*doplní uchádzač*]

Zápis v registri: [*doplní uchádzač*]

Štatutárny orgán: [*doplní uchádzač*]

Zástupca zodpovedný vo

veciach technických: *[doplní uchádzač*]

IČO: [*doplní uchádzač*]

IČ DPH [*doplní uchádzač*]

DIČ: [*doplní uchádzač*]

Bankové spojenie I.: [*doplní uchádzač*]

SWIFT (BIC) *[doplní uchádzač*]

IBAN: [*doplní uchádzač]*

(ďalej len ako „**Prenajímateľ**“)

(Kupujúci a Predávajúci ďalej spolu aj ako „**Zmluvné strany**“)

**Preambula**

Zmluvné strany uzatvárajú túto Zmluvu v súlade s výsledkom verejnej súťaže na obstaranie predmetu nadlimitnej zákazky s názvom „Úžitkové motorové vozidlá“, ktorá bola vyhlásená zverejnením Oznámenia o vyhlásení verejného obstarávania v Dodatku k Úradnému vestníku Európskej únie dňa *[doplniť dátum zverejnenia vo Vestníku]* pod označením *[doplniť číslo značky vo Vestníku]* a vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* (ďalej len „**Súťaž**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**Zákon o verejnom obstarávaní**").

Ponuka Predávajúceho bola v Súťaži vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Predávajúcim Kupujúcemu.

**Predmet Zmluvy**

* 1. Predmetom Zmluvy je záväzok Predávajúceho dodať Kupujúcemu hnuteľné veci spolu s príslušenstvom, uvedené v bode 1.2 tejto Zmluvy (ďalej tiež len „**Predmet kúpy**“) a previesť na Kupujúceho vlastnícke právo k Predmetu kúpy a záväzok Kupujúceho riadne dodaný Predmet kúpy prevziať a zaplatiť Predávajúcemu dohodnutú kúpnu cenu, uvedenú v článku II tejto Zmluvy. Súčasťou plnenia predmetu tejto Zmluvy je aj záväzok Predávajúceho poskytovať Kupujúcemu záručný servis.
  2. Predmet kúpy musí byť nový, nepoužívaný a nesmú na a ňom viaznuť práva tretích osôb. Predmet kúpy tvoria úžitkové motorové vozidlá, ktorých počet a špecifikácia je uvedená

***Alt. 1:*** *v prílohe č. 1a Zmluvy – Opis predmetu zákazky pre Časť I. /*

***Alt. 2:*** *v prílohe č. 1b Zmluvy – Opis predmetu zákazky pre Časť II.*

tejto Zmluvy (ďalej ako „**Špecifikácia predmetu kúpy**“).

* 1. Predávajúci sa zaväzuje dodať Predmet kúpy v požadovanom množstve, vrátane dopravy na miesto dodania, t. j. zabezpečenie dopravy do miesta dodania a jeho vyloženie v mieste dodania, preukázanie funkčnosti a zaškolenie zamestnancov Kupujúceho, týkajúce sa obsluhy dodaného Predmetu kúpy Predávajúcim v súlade so Špecifikáciou predmetu kúpy.
  2. Predávajúci je povinný pri dodaní Predmetu kúpy predviesť jeho funkčnosť a zaškoliť pre každé vozidlo, tvoriace Predmet kúpy, minimálne päť (5) osôb ako obsluhu určených Kupujúcim.
  3. Súčasťou dodania Predmetu kúpy je aj poskytnutie písomných dokladov, potrebných pre riadne a bezchybné užívanie Predmetu kúpy (vrátane príslušenstva tvoriaceho Predmet kúpy) na účel, na ktorý sú vyrobené a určené a to najmä, no nie len výlučne:
* návod na použitie/obsluhu v slovenskom, resp. v českom jazyku,
* záručný list,
* všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu Predmetu kúpy na požadovaný účel,
* vyhlásenia o zhode alebo CE certifikáty.
  1. Predávajúci sa zároveň zaväzuje, že súčasťou dodania Predmetu kúpy v rámci dohodnutej Kúpnej ceny, uvedenej v článku II tejto Zmluvy, je aj poskytnutie záručného servisu na Predmet kúpy podľa Špecifikácie predmetu kúpy. Miesto pracoviska záručného servisu sa nachádza na adrese:

*[doplní uchádzač*].

**Miesto a lehota dodania Predmetu kúpy a**

**preberanie Predmetu kúpy**

* 1. Zmluvné strany sa dohodli, že miestom dodania Predmetu kúpy je Ústredná čistička odpadových vôd, Majerská 48, Bratislava Vrakuňa (spolu ako „**Miesto dodania**“).
  2. Zmluvné strany sa dohodli, že Predmet kúpy podľa tejto Zmluvy bude dodaný do *[doplní uchádzač podľa lehoty dodania uvedenej v ponuke (max. 540 dní)]* odo dňa účinnosti tejto Zmluvy (ďalej ako „**Lehota dodania**“). Predávajúci je oprávnený dodať úžitkové vozidlá tvoriace Predmet kúpy postupne po častiach, avšak najneskôr do uplynutia Lehoty dodania.
  3. Povinnosť Predávajúceho dodať Kupujúcemu Predmet kúpy je splnená tým, že dodá Predmet kúpy na Miesto dodania v dohodnutom množstve a kvalite a Kupujúcemu umožní s Predmetom kúpy nakladať (t. j. Predmet kúpy prevziať). Kupujúci sa zaväzuje prevziať Predmet kúpy v dohodnutom Mieste dodania.
  4. O riadnom dodaní Predmetu kúpy, alebo jeho časti Predávajúci a Kupujúci spíšu protokol o dodaní a prevzatí Predmetu kúpy alebo jeho časti (ďalej len „**Preberací protokol**“). Preberací protokol musí obsahovať minimálne nasledovné náležitosti:
* identifikačné údaje Predávajúceho a Kupujúceho,
* identifikáciu Predmetu kúpy v rozsahu: množstvo dodaných vozidiel, ich označenie a označenie príslušenstva dodaného spolu s nimi,
* sumu predmetného plnenia,
* preukázanie funkčnosti a zaškolenia obsluhy (zamestnancov) Kupujúceho týkajúce sa obsluhy dodaného Predmetu kúpy,
* miesto dodania Predmetu kúpy a dátum vyhotovenia Preberacieho protokolu,
* podpisy zástupcov vo veciach technických za Predávajúceho a Kupujúceho.
  1. Pre riadne splnenie povinnosti Predávajúceho dodať Predmet kúpy na základe tejto Zmluvy je potrebné, aby boli podpísané Preberacie protokoly pre každé úžitkové motorové vozidlo tvoriace Predmet kúpy v Lehote dodania.
  2. Kupujúci je oprávnený odmietnuť prevzatie Predmetu kúpy, resp. jeho časti v prípade, ak nie je dodaný v súlade s podmienkami, dohodnutými v tejto Zmluve.

**Kúpna cena a platobné podmienky**

* 1. Kúpna cena je stanovená dohodou Zmluvných strán na základe cenovej ponuky Predávajúceho predloženej v Súťaži, ktorá je uvedená

***Alt. 1:*** *v Prílohe č. 2a – Cenová tabuľka pre Časť I. predmetu zákazky /*

***Alt 2:*** *v Prílohe č. 2b – Cenová tabuľka pre Časť II. predmetu zákazky*

tejto Zmluvy a tvorí neoddeliteľnú súčasť tejto Zmluvy (inde v Zmluve len ako “**Kúpna cena**”).

Celková Kúpna cena za dodaný Predmet kúpy a za všetky súvisiace plnenia podľa tejto Zmluvy je nasledovná:

Cena bez DPH: *[doplní uchádzač kladné číslo zaokrúhlené na max. dve desatinné miesta]* EUR (slovom: *[doplní uchádzač]* EUR). Ku Kúpnej cene bude uplatnený režim DPH podľa platných právnych predpisov.

* 1. Kúpnou cenou sa rozumie konečná cena vrátane všetkých ciel a daňových poplatkov, nákladov súvisiacich s dodaním Predmetu kúpy podľa bodu 1.2 článku I. Zmluvy na miesto dodania dohodnuté touto Zmluvou ako aj nákladov na odstraňovanie vád v záručnej lehote podľa článku IV. Zmluvy ako aj všetkých ďalších služieb, činností, výkonov a ostatných nákladov Predávajúceho v súvislosti s predajom Predmetu kúpy za podmienok dohodnutých v tejto Zmluve.
  2. Kupujúci neposkytuje za Predmet kúpy zálohu ani žiadne preddavky z Kúpnej ceny.
  3. Predávajúci je oprávnený vystaviť faktúru na zaplatenie Predmetu kúpy (alebo jeho časti) až po potvrdení dodania Predmetu kúpy (alebo jeho časti) zo strany Kupujúceho podpisom Preberacieho protokolu podľa podmienok, stanovených v článku II tejto Zmluvy.
  4. Predávajúci je povinný najneskôr do pätnástich (15) dní od vzniku daňovej povinnosti (potvrdení dodania Predmetu kúpy alebo jeho časti zo strany Kupujúceho) vystaviť a zaslať faktúru Kupujúcemu na e-mailovú adresu: e-infaktury@bvsas.sk.

Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v tomto bode Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

Kupujúci nenesie zodpovednosť za nedoručenie faktúry zo strany Predávajúceho a ani nie je povinný o tejto skutočnosti Predávajúceho upovedomiť.

* 1. Faktúra musí obsahovať všetky náležitosti podľa zákona č. 222/2004 o dani z pridanej hodnoty v znení neskorších predpisov (ďalej len „zákon o DPH“), vrátane rozdelenia predmetu fakturácie na jednotlivé druhy dodaných tovarov a služieb, v zmysle ustanovení § 74 ods. 1 písm. f) tohto zákona a ako prílohu scan Preberacieho protokolu, podpísaný zástupcami vo veciach technických oboch zmluvných strán a potvrdenú objednávku, zaslanú Kupujúcim alebo vo faktúre bude uvedené číslo objednávky, pod ktorým ju Kupujúci eviduje.

3.8 Kupujúci podpisom tejto Zmluvy udeľuje Predávajúcemu súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).

3.9 V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).

3.10 Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.

3.11 Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 3.6 tohto článku Zmluvy) musia byť zaslané v tom istom e-maile, ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 MB.

3.12 Predávajúci je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.

3.13 Predávajúci, ktorý nemá sídlo v Slovenskej republike, je povinný ku každému dodanému tovaru uviesť vo faktúre alebo v Preberacom protokole, kód kombinovanej nomenklatúry (kód CN), krajinu pôvodu a čistú hmotnosť tovaru (t. j. hmotnosť tovaru bez všetkých obalov).

3.14 V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve,

Kupujúci je oprávnený vrátiť ju Predávajúcemu na doplnenie alebo opravu (faktúra bude vrátená na emailovú adresu, z ktorej bola doručená, to neplatí ak Predávajúci Kupujúcemu oznámi inú/osobitnú adresu pre tento účel). V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry Kupujúcemu spôsobom, uvedeným v odseku 3.15 tohto článku zmluvy.

3.15 Lehota splatnosti faktúry je tridsať (30) dní odo dňa jej doručenia na e-mailovú adresu Kupujúceho, uvedenú v bode 3.5 tohto článku Zmluvy.

**Záruka a zodpovednosť za vady a záručný servis**

* 1. Predávajúci sa zaväzuje, že Predmet kúpy bude spĺňať dohodnutý účel a vlastnosti, vyplývajúce zo Špecifikácie predmetu kúpy a zároveň bude spĺňať technické požiadavky, uvedené v súťažných podkladoch k Súťaži a následne uvedené v ponuke Predávajúceho.
  2. Záručná doba na Predmet kúpy je (24) dvadsaťštyri mesiacov odo dňa jeho prevzatia, resp. prevzatia jeho časti zo strany Kupujúceho.
  3. Dátum prevzatia Predmetu kúpy bude uvedený na Preberacom protokole podľa bodu 2.4 článku II tejto Zmluvy.
  4. Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť v rámci záručného servisu. Kupujúci je povinný vady Predmetu kúpy bez zbytočného odkladu po ich zistení písomne oznámiť kontaktnej osobe Predávajúceho, uvedenej v bode 9.4i) Zmluvy (ďalej len „**uplatnenie záruky**“). Oznámenie o vadách Predmetu kúpy musí obsahovať:
     1. identifikáciu Zmluvy,
     2. identifikáciu Predmetu kúpy, resp. konkrétneho úžitkového motorového vozidla,
     3. popis vady Predmetu kúpy alebo spôsob, akým sa vada prejavuje,
     4. určenie spôsobu uspokojenia nároku zo záruky.
  5. Kupujúci je pri uplatnení záruky oprávnený namiesto nárokov zo záručného servisu (podľa Špecifikácie predmetu kúpy) požadovať podľa svojho uváženia:
     1. vrátenie zaplatenej Kúpnej ceny za Predmet kúpy, vykazujúci vady akosti a/alebo vady druhu,
     2. zľavu z kúpnej ceny za Predmet kúpy, vykazujúci vady akosti,
     3. výmenu Predmetu kúpy, vykazujúceho vady akosti, za bezchybný a/alebo vady druhu Predmetu kúpy za Predmet kúpy, identifikovaný v Zmluve, resp. v Špecifikácií predmetu kúpy,
     4. opravu Predmetu kúpy, vykazujúceho vady v rámci záručného servisu, ak sú vady opraviteľné.
  6. Popri nárokoch ustanovených v bode 4.5 tejto Zmluvy má Kupujúci nárok na náhradu škody.
  7. Kupujúci má v rámci záručného servisu nárok na dodanie bežných náhradných dielcov, t. j. dielov prevádzkových častí, teda najmä dielov, ktoré podliehajú bežnému opotrebeniu ako napr. hadice, tesnenia, spojky, filtre a pod. a to do 48 hodín od oznámenia požiadavky na ich dodanie Predávajúcemu.
  8. V prípade nárokov z oprávnenej reklamácie podľa bodu 4.5i) a 4.5ii) vyššie tohto článku Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou (30) tridsať dní odo dňa jeho doručenia Kupujúcemu.
  9. V prípade nárokov z oprávnenej reklamácie podľa bodu 4.5iii) vyššie v tomto článku Zmluvy je Predávajúci povinný vymeniť Predmet kúpy, vykazujúci vady akosti a /alebo vady druhu, za bezchybný Predmet kúpy.
  10. V prípade nárokov z oprávnenej reklamácie podľa bodu 4.5iv) vyššie v tomto článku Zmluvy je Predávajúci povinný vykonať výjazdový servisný zásah maximálne do 24 hodín od doručenia uplatnenia záruky v zmysle bodu 4.4 vyššie. Predávajúci je povinný odstrániť vady, resp. poruchy Predmetu kúpy, t. j. uviesť Predmet kúpy do stavu plnej využiteľnosti vzhľadom k jeho technickým parametrom **na mieste**, resp. v lehote najneskôr **do piatich (5) pracovných dní** odo dňa doručenia uplatnenia záruky v zmysle bodu 4.4 vyššie. V prípade, ak si charakter a predmet vady, resp. poruchy vyžaduje dlhšiu dobu opravy (t. j. odstránenie vady, resp. poruchy si vyžaduje prevzatie Predmetu kúpy do opravy alebo zabezpečenie originálneho náhradného dielca na Predmet kúpy od výrobcu) a pokiaľ sa Zmluvné strany nedohodli inak platí, že Predávajúci je povinný bez zbytočného odkladu na vlastné náklady zabezpečiť odvezenie reklamovaného Predmetu kúpy, vykazujúceho vady akosti, resp. poruchy a /alebo vady druhu,.
  11. Predávajúci nezodpovedá za vady spôsobené nesprávnym užívaním Predmetu kúpy alebo neodbornou manipuláciou s Predmetom kúpy, resp. používaním v rozpore s návodom na obsluhu. Rovnako Predávajúci nezodpovedá za vady Predmetu kúpy, ktoré vzniknú v dôsledku vyššej moci (vis maior) alebo vandalizmu.
  12. Záruka zaniká pred uplynutím záručnej doby, najmä ak:
* bol Predmet kúpy zo strany Kupujúceho alebo z jeho podnetu pozmenený nedovoleným spôsobom, odlišujúcim sa od jeho technického riešenia,
* bol Predmet kúpy používaný na činnosti v rozpore s jeho účelom.
  1. V prípade uplatňovania nárokov z vád Predmetu kúpy v rámci záručnej doby Kupujúcim sa primerane uplatnia príslušné ustanovenia zákona č. 513/1991 Zb. Obchodný zákonník a ostatných všeobecne záväzných právnych predpisov Slovenskej republiky.

**Sankcie**

* 1. Za omeškanie Predávajúceho s riadnym dodaním Predmetu kúpy alebo jeho časti oproti termínu, uvedenom v bode 2.2 čl. II tejto Zmluvy, má Kupujúci nárok na zmluvnú pokutu vo výške 5 % Kúpnej ceny, resp. časti Kúpnej ceny, ktorá zodpovedá nedodanej časti Predmetu kúpy za každý mesiac omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
  2. Za omeškanie Kupujúceho so zaplatením splatnej Kúpnej ceny alebo časti splatnej Kúpnej ceny má Predávajúci nárok na zaplatenie úroku z omeškania vo výške 0,05 % z dlžnej sumy za každý čo i len začatý deň omeškania.
  3. V prípade omeškania Predávajúceho so splnením povinnosti odstrániť vady Predmetu kúpy alebo jeho časti podľa článku IV. tejto Zmluvy, má Kupujúci nárok na zmluvnú pokutu vo výške 200,- EUR za každý aj začatý deň omeškania až do odstránenia vady.
  4. Nárok na zaplatenie zmluvnej pokuty si oprávnená strana uplatní doručením penalizačnej faktúry druhej Zmluvnej strane so splatnosťou (14) štrnásť dní odo dňa jej doručenia povinnej Zmluvnej strane. Vznikom povinnosti Predávajúceho zaplatiť zmluvnú pokutu a ani jej skutočným zaplatením nie je dotknutý nárok Kupujúceho na náhradu škody, ktorá mu vznikla porušením povinnosti Predávajúceho a náhrada škody nie je výškou zmluvnej pokuty obmedzená, pričom zmluvná pokuta sa na náhradu škody nezapočítava.

**Vlastnícke právo a zodpovednosť za škodu**

* 1. Vlastnícke právo k Predmetu kúpy, resp. k jeho časti prechádza na Kupujúceho prevzatím Predmetu kúpy, tzn. okamihom podpisu Preberacieho protokolu a uhradením fakturovanej Kúpnej ceny zo strany Kupujúceho podľa podmienok, stanovených touto Zmluvou.
  2. Nebezpečenstvo škody a riziko náhodnej skazy na Predmete kúpy, resp. jeho časti prechádza na Kupujúceho až momentom podpísania Preberacieho protokolu. Do momentu podpísania Preberacieho protokolu znáša nebezpečenstvo škody na Predmete kúpy, resp. jeho časti Predávajúci.

**Ukončenie Zmluvy a úhrada súvisiacich nákladov**

* 1. Táto zmluva trvá až do okamihu riadneho doručenia Predmetu kúpy, za podmienok dohodnutých v tejto Zmluve. Táto zmluva zanikne aj písomnou dohodou Zmluvných strán alebo písomným odstúpením od Zmluvy jednou zo Zmluvných strán.
  2. V prípade zániku Zmluvy dohodou Zmluvných strán, táto Zmluva zaniká dňom, uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  3. Od tejto Zmluvy možno písomne odstúpiť iba v zákonom stanovených prípadoch a v prípadoch, uvedených v tejto Zmluve.
  4. Kupujúci je oprávnený odstúpiť od tejto Zmluvy najmä v prípade, ak:
     1. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) Zákona o verejnom obstarávaní,
     2. Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     3. Predávajúci je v omeškaní s dodaním Predmetu kúpy o viac ako (30) tridsať dní,
     4. Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
     5. Predávajúci nebol v čase uzavretia tejto Zmluvy zapísaný v registri partnerov verejného sektora, ak mu táto povinnosť vyplývala zo Zákona o RPVS, alebo bol vymazaný z registra partnerov verejného sektora,
     6. Predávajúci nebude opakovane, aj napriek predchádzajúcej výzve Kupujúceho dodržiavať postup a plniť povinnosti uvedené v bodoch 4.7 až 4.10 tejto Zmluvy
     7. právoplatným rozhodnutím súdu alebo správneho orgánu bol Predávajúcemu uložený zákaz účasti vo verejnom obstarávaní.
  5. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Kupujúci dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Predávajúci je v takomto prípade oprávnený odstúpiť od tejto Zmluvy.
  6. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
  7. Ukončením platnosti tejto Zmluvy zanikajú všetky práva a povinnosti Zmluvných strán, vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Kupujúceho na bezplatné odstránenie zistených vád dodania, resp. záručných vád.

**Subdodávatelia**

* 1. Predávajúci je oprávnený plnením časti tejto Zmluvy poveriť svojich subdodávateľov. Zoznam subdodávateľov tvorí Prílohu č. 3 – Zoznam subdodávateľov tejto Zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (inde v Zmluve len „**Zákon o RPVS**“), musí byť subdodávateľ zapísaný v registri partnerov verejného sektora.
  2. V prípade, ak má počas plnenia Zmluvy Predávajúci záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Predávajúci oznámi Kupujúcemu návrh na zmenu subdodávateľa spolu s predložením dokladov, preukazujúcich splnenie podmienok, uvedených vyššie.
  3. Návrh na zmenu subdodávateľa, spolu s dokladmi podľa bodu 8.2iii) tohto článku Zmluvy a aktualizovaným znením Prílohy č. 3 Zoznam subdodávateľov, musí Predávajúci predložiť Kupujúcemu najneskôr (3) tri pracovné dni pred začatím plánovanej subdodávky. Kupujúci má právo zmenu odmietnuť, ak nie sú splnené podmienky, uvedené v bode 8.2 vyššie.
  4. Pre vylúčenie akýchkoľvek pochybností sa Zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku Zmluvy.
  5. V prípade, ak Predávajúci využije na plnenie ktorejkoľvek povinnosti podľa tejto Zmluvy subdodávateľa, Predávajúci za konanie subdodávateľa voči Kupujúcemu zodpovedá, ako keby plnenie vykonával sám.
  6. V prípade porušenia niektorej z povinností Predávajúceho podľa bodov 8.1 až 8.3 tohto článku Zmluvy (napr. neodovzdanie zoznamu subdodávateľov, neoznámenie prípadnej zmeny subdodávateľa, nenahradenie subdodávateľa v prípade výmazu subdodávateľa z registra partnerov verejného sektora počas trvania tejto Zmluvy) je Kupujúci oprávnený požadovať od Predávajúceho zmluvnú pokutu vo výške 10 000,00 EUR (slovom: desaťtisíc eur) za každé jednotlivé porušenie týchto povinností a to aj opakovane.

**Záverečné ustanovenia**

* 1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho.
  2. Predávajúci je povinný viesť účtovné knihy a záznamy o všetkých finančných transakciách a výdavkoch, v súvislosti s plnením podľa tejto Zmluvy.
  3. Práva a povinnosti Zmluvných strán, neupravené v tejto Zmluve, sa riadia príslušnými ustanoveniami Obchodného zákonníka a ostatných všeobecne záväzných právnych predpisov, platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán, týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
  4. Zmluvné strany pre účely tejto Zmluvy určujú kontaktné osoby, zodpovedné za komunikáciu v súvislosti s touto Zmluvou takto:
     1. za Predávajúceho:

meno: *[doplní úspešný uchádzač najneskôr pri podpise Zmluvy]*

tel: *[doplní úspešný uchádzač najneskôr pri podpise Zmluvy]*

e-mail: *[doplní úspešný uchádzač najneskôr pri podpise Zmluvy]*

* + 1. za Kupujúceho:

meno:  *[doplní Kupujúci najneskôr pri podpise Zmluvy]*

tel: *[doplní Kupujúci najneskôr pri podpise Zmluvy]*

e-mail: *[doplní Kupujúci najneskôr pri podpise Zmluvy]*

* 1. Zmluvné strany sa dohodli, že ich vzájomná komunikácia, súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy, uvedené v záhlaví tejto Zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. V prípade, že si Zmluvná strana neprevezme písomnosť, zasielanú doporučenou poštou a uloženú na pošte v odbernej lehote, písomnosť sa považuje za doručenú tretím dňom po vrátení písomnosti odosielateľovi, aj keď sa adresát o obsahu uloženej písomnosti nedozvedel. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  9.4 Zmluvy, pre odstránenie pochybností takouto formou nie je prípustná komunikácia, týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.
  2. Predávajúci nie je oprávnený dohodnúť sa s treťou osobou na prevzatí jeho záväzkov (povinností), vyplývajúcich z tejto Zmluvy, bez predchádzajúceho písomného súhlasu Kupujúceho.
  3. Zmluva je vyhotovená v štyroch (4) rovnopisoch, pričom Kupujúci obdrží dva (2) rovnopisy a Predávajúci obdrží dva (2) rovnopisy.
  4. Prípadná zmena tejto Zmluvy je možná len písomnou dohodou Zmluvných strán a to vo forme číslovaných dodatkov, podpísaných oprávnenými zástupcami oboch Zmluvných strán, ak v tejto Zmluve nie je ustanovené inak.
  5. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa Zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
  6. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  7. Neoddeliteľnou súčasťou Zmluvy sú prílohy:

**Príloha č. 1** Špecifikácia Predmetu kúpy *[predloží úspešný uchádzač - bude v súlade s jeho ponukou a Časťou B. Opis predmetu zákazky súťažných podkladov]*

**Príloha č. 2** Cenová tabuľka *[predloží uchádzač vo svojej ponuke]*

**Príloha č. 3** Zoznam subdodávateľov *[predloží úspešný uchádzač najneskôr pri podpise Zmluvy]*

|  |  |
| --- | --- |
| Za Kupujúceho: | Za Predávajúceho: |
|  |  |
| V Bratislave, dňa ....... 2021 | V*[doplní uchádzač]*, dňa*[doplní uchádzač]* |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bratislavská vodárenská spoločnosť, a.s.** | *[doplní uchádzač]*, |
| *[doplní kupujúci]* | *[doplní uchádzač]*, |
|  | *[doplní uchádzač]*, |